|  |  | ### Hírlevél 2025.07.10. |
| Az utolsó szívdobbanás... ...valakinek a vég, valakinek viszont a kezdet... Ló és lovasa között különleges kapcsolat van. De mi történik, ha ez egyszer csak megszakad? Fresia minden álma egy napon darabokra hullik, és már nem egy díj a tét, hanem maga az élet. A balesetben valamit elveszített önmagából, és most sehogy sem találja. Úgy érzi, a szívével együtt ő is meghalt... Vajon ki lehet gyógyulni a félelemből? Lehet újra szeretni azt, amiért valamikor úgy rajongtál? Válaszok után kutatva, a gyógyulás reményében Fresia egy csodás helyre utazik. Itt mindig süt a nap, a fű friss és zöld. Ám az út nehéz, tiltott, ugyanakkor szenvedélyes... Nem számít arra, hogy talál egy titokzatos férfit is, aki már az első pillanatban megdobogtatja a szívét. Azt a szívet, amely egyszer már meghalt, de most újra él. Még akkor is, ha mástól kapta, és ami arra született, hogy szeresse Hudson Reedet. Mert vannak szerelmek, amik soha nem halnak meg... csak újjászületnek... Marilyn Miller ezúttal mélyen belenyúl az olvasói lelkébe. Előhívja az embert, az akaratot; megmutatja, hogy a szeretet és a kitartás képes beragyogni még a legsötétebb napokat is. "Összetör lelkileg, de a végére újra összerak és keserédes mosolyt csal az arcodra." - Egy könyvmanó élményei |
| A kolostor című bestseller szerzőjétől Nincs halálosabb, mint ha egy család ráébred: mindent elveszíthet. Capri szigetén a szikrázó napsütésben bármi lehet délibáb. Egyvalami azonban kétségtelen: Nincs halálosabb, mint amikor egy család ráébred, hogy mindent elveszíthet. "Ez a tökéletes krimi a Fehér lótusz nézőinek."- People "Borsódzó hát, sötét tónus."- Oprah Daily Az egész világot megrázta a hír, amikor harminc éve Sarah Lingate drámaírót holtan találták egy fényűző, hófehér villa közelében. A Lingate család azóta is úgy tartja, hogy azon az éjszakán tragikus baleset történt. Bizonyságul minden júliusban a helyszínre, Caprira utaznak. Ebben az évben Helen Lingate-nek, a családi vagyon egyetlen örökösének van egy terve. Az apja Helen minden lépését figyeli, a nő ezért a család asszisztensének, Lorna Morenónak segítségét kéri, hogy egérutat nyerjen. Kívülről egység látszatát keltik, zárt ajtók mögött azonban forrnak az indulatok a Lingate rokonságban. Amikor megérkeznek a villához, ajándék várja őket, nem lehet tudni, ki hagyta ott: a nyakék, amit Sarah a halála éjjelén viselt. A rendőrség újra nyomozni kezd, a családtagok egymás ellen fordulnak. Elkerülhetetlen, hogy felszínre kerüljön a régi titok - lehet, hogy egyikük se hagyja el élve a szigetet? "Modern kori gótikus mestermű. Sikeresen fűzi össze jelenünk kritikai gondolkodását a múlt hitvilágaival és az emberi természet azon vágyával, hogy legyen valami a túloldalon." INDEPENDENT "Figyelemfelkeltő és baljós... megvan benne minden, amit a thriller-rajongók kedvelnek: holttestek, megtévesztés és árulás. Lojalitás és annak hiánya, generációs traumák - kihagyhatatlan, sokrétű történet!" JULIE CLARK, Az utolsó járat című nemzetközi bestseller szerzője "Imádtam ezt az istenien sötét hangulatú, gyönyörűen megírt regényt!" LOUISE O'NEILL, az Örökké a tiéd és a Te kerested a bajt díjakkal kitüntetett szerzője "Lingate-ék életében megvan minden: presztízs, hatalom és a végpusztulás lehetősége, amennyiben a rég eltemetett titkaik illetéktelen kezekbe kerülnek. A Viperák fülledt, kifinomult mű, átitatja a vészjósló hangulat, mely egészen a lenyűgöző záró csavarig feszült nyugtalanságban tartja az olvasót. Engedje, hogy Capri varázsa vezesse az egyik kezét, másikba fogjon egy pohár jéghideg Negronit, de nézzen a lába elé, mert a sziklák bizony alattomosak lehetnek, ahogy egy olyan család is, amely mindenét elveszítheti." RACHEL KOLLER CROFT, a Stone Cold Fox szerzője "Sziporkázóan megírt, brilliáns regény... valóságos modern kori olasz opera: a rettenetes családból szökni akaró, vagyonos lány feltárja a múlt titkait, ezzel hajmeresztő láncreakciót indítva be. A felső tízezer tagjait padlóra küldő, mesterien összerakott mű: igazi irodalmi csemege." KATHERINE WOOD, a Ladykiller szerzője "Fordulatos, lebilincselő thriller." NINA SIMON, a Mother-Daughter Murder Night szerzője "Magával ragadó, igéző történet." KATE MOSSE, a Languedoc-trilógia szerzője Katy Hays A kolostor című nemzetközi bestseller szerzője. Művészettörténetből szerzett PhD-t a University of Californián, Berkeley-ben. Szeret síelni, biciklizni és a tájfutást is kedveli. Kalifornia államban, a Sierra Nevada hegységben él férjével és Queso nevű kutyájukkal. |
| Neked mi a jeled? Az óvoda, és vele együtt az óvodai jel meghatározó szerepet tölt be a kisgyerekek életében. Ebben a könyvben harminc óvodai jelről olvashatunk egy-egy rövid mesét: alma, perec, fenyő, autó, virág, labda, cseresznye, csillag, lepke, hóember... A történetek az óvodás korosztály mindennapi élményeit járják körbe, szóba kerül a közös játék, a barátságok, a veszekedések, a csúfolódás, a versengés, az ünneplések, a természet szépsége, a születés öröme, az elmúlás fájdalma, az ígéretek betartása... Bartos Erika, a Bogyó és Babóca sorozat írója és rajzolója az ovis jelek meséivel ismét az óvodás korosztályhoz szól. Fogadjátok szeretettel! |
| Amikor Hazel megtudja, hogy szeretett nagypapája meghalt, Daisyvel együtt hajóra szállnak és elutaznak Hongkongba, Hazel csodás, egzotikus otthonába. Kisvártatva kiderül, hogy a Wong család új taggal bővült: megszületett Teddy, a kisöccs. Orvoshoz kell vinni, ám a vizsgálatra nem kerül sor, mert a valaki elrabolja őt. Veszélyes bűnbandák és sok titokzatos bűnjel nehezíti a nyomozást. A barátnőknek most különösen össze kell fogniuk, ha meg akarják találni az elkövetőt, mielőtt Hazel bajba kerülne... 12+ |
| Dr. Lukács Liza eddigi leggyakorlatiasabb könyvében bebocsátást nyerhetünk oda, ahova szemlélődők másként sosem léphetnek be: a pszichológusi rendelő zárt ajtaja mögé. Láthatatlan megfigyelőként foglalhatunk helyet a terápiás térben, ahol egy középkorú nő arra szánja el magát, hogy kideríti: miért nem volt képes eddig tartósan lefogyni, és mit tehet azért, hogy végre másképp legyen. A kliens azt várja a pszichológustól, hogy segítsen megerősíteni az akaraterejét, és mondja meg neki, milyen diétás előírásokat kövessen. Ám hamarosan kiderül, hogy nem ez a gyógyulás útja. A beszélgetések a kilókról, kalóriákról és fogyókúrás módszerekről egyre inkább a túlevés mögött feltáruló lelki okokra, a kliens valódi vágyaira és igényeire terelődnek. Az érzelmi éhségre, amelyet ételekkel próbál csillapítani. Mint egy izgalmas krimiben, úgy tárulnak fel azok a rejtett motívumok, amelyek elvezettek a túlevésig és a túlsúlyig. Ám az is nyilvánvalóvá válik, hogy a megértés önmagában nem lesz elég a probléma megoldásához. Ahhoz meg kell tanulnia újrakapcsolódni a valódi szükségleteihez, és immár megfelelően válaszolni azokra. Az eset érdekességét az adja, hogy teljesen általános - sok érintett úgy érezheti, mintha egyenesen róla szólna a történet. Egyszersmind képet kaphat arról, hogy miként zajlik egy olyan terápiás folyamat, amely végre nem csupán átmeneti, tüneti kezelést jelent, hanem a probléma gyökerét ragadja meg, érdemi és tartós változást hozva. A pszichológus szerző néhány bevált gyakorlati eszközt is átnyújt az olvasónak, amelyek segítségével máris elkezdheti a mélyebb összefüggések feltárását saját evési szokásai és érzelmi állapotai között. A kötet az évekkel ezelőtt megjelent Lenyelt vágyak című könyv jelentősen átdolgozott és kibővített változata, mely a beavatkozások nyomán gyakorlatilag új művé vált, így új címet is kapott. |
| Sunday Times Bestseller Azt hitted, egyedül vagy otthon? Gondold át még egyszer. A Senki nem látott semmit című bestseller szerzőjétől "Andrea Mara igazi sztár." Lee Child "Faltam az oldalakat!" Shari Lapena "Tele van rafináltan félrevezető dolgokkal. Csavaros thriller." Claire Douglas "Andrea Mara a cliffhangerek királynője." CL Taylor "Rémüldöztem, és élveztem minden egyes oldalt." Elly Griffiths "Fotelhez szögező sztori, nagyszerűen elbeszélve." Patricia Cornwell "Olyan, mint egy frissen élezett tőr: éles, siklik, és a vége döf." AJ Finn Senki nem sejt semmit. Amikor a lányod mutat egy videót, amiben egy maszkos férfi kimászik egy padlásablakon, először nem foglalkozol vele. De aztán felismered a szőnyeget, a lépcsőt, a festményeket. Összevissza ver a szíved: ez a felvétel az otthonodban készült. Valaki bosszút forral. Biztos vagy benne, hogy ebbe a kerítéssel körülvett luxuslakóparkba senki nem juthat be, hiszen eleve úgy találták ki, hogy távol tartsa a betolakodókat. De aztán megjön a második videó - ezen is ugyanaz látszik, mint az elsőn -, és komolyan kezdesz pánikba esni. Mindenki titkol valamit. Lehet, hogy lakik valaki a padlásodon? Miért téged szemelt ki ez az idegen? És mi van, ha egyáltalán nem is idegen? |
| Mélyvíz, csak megúszóknak - Idézőjel I. Ezt a címet adom a könyvemnek. Hogy miért, azt nem biztos, hogy tudom. Legfeljebb sejtem... Kiderül? Ha figyelmesen, türelemmel végigolvasod és becsukod a fedelét, választ adhatsz rá. Ha mégsem, ha uncsi, hát sutba vele. Akkor ott a helye... "A rock and roll mást jelent. Még lefordítani sem könnyű, hiszen egy igazi angol nyelven megszületett kacsintás. Egy kifejezés, ami egy fél világot egybekovácsolt. Egy generációt, melynek minden vágyát és igazságát kifejezte. Leginkább azért, hogy a berögzött sznob, magát felsőbbrendűnek gondolt, begyepesedett, nagyképű, elöregedett, önmagukat véleményvezéreknek kinevező fontoskodókat végre szembesítse önmagával. Chuck Berry, Elvis Presley, Richard, Bill, Domino és a többiek azt hirdették, hogy térjünk már észhez. A teremtés, az a Rock and Roll. Nem a szavak lefordítása szerint. A jelentése alapján. Tényleg. Nevezzük el Hempörgésnek? Mert az valami ilyesmit jelent. Még tudok angolul. Amcsiul meg pláne. Olyan jó így értelmezni. Mert így van... Nem igaz?" |